**LIETUVIŲ KALBOS IR LITERATŪROS PAMOKOS PLANAS**

**Klasė:** III g klasė

**Tema:** Jono Biliūno kūrybos kartojimas

**Pamokos tipas:** Kartojimo pamoka.

**Pamokos tikslas:**

Pakartoję Jono Biliūno kūrinius (apsakymus „Kliudžiau“, „Brisiaus galas“, „Laimės žiburys“, „Vagis“, „Lazda“, „Ubagas“ , apysaką „Liūdna pasaka“), taikydami mokymosi bendradarbiaujant metodus, mokiniai pasiruoš apklausai.

**Pamokos uždaviniai:**

1.Prisiminti J. Biliūno kūrinių tematiką, problematiką, svarbiausias idėjas.

2. Lavinti mokymosi bendradarbiaujant įgūdžius.

3. Išsakyti asmeninę nuomonę ir ją motyvuotai pagrįsti.

**Pamokos situacija:**

Mokiniai yra perskaitę ir išanalizavę J. Biliūno kūrinius. Juos pakartoję, kitą panmoką rašys apklausą. Trečiokai jau tris mėnesius dirba pastoviose ilgalaikėse grupėse, todėl žino, kad grupė pasieks norimą rezultatą, jei į veiklą įsitrauks kiekvienas grupės narys.

**Pamokos eiga:**

1. **Organizacinė dalis. (5 min.)**

Dienyno pildymas, nusiteikimas pamokai, pasisveikinimas.

Temos, mokymosi tikslų, uždavinių ir įsivertinimo kriterijų pristatymas.

1. **Namų darbų tikrinimas. (5 min.)**

Namuose mokiniai turėjo parašyti 100 žodžių pastraipą duota tema. Keletas mokinių skaito savo darbus. Jei visi grupės mokiniai yra atlikę namų darbų užduotį, grupė gauna kaupiamąjį balą.

1. **Pamokos eiga.** **(25 min.)**

**1-a užduotis –** sužadininimas, minčių lietus, mokiniai sako su J.Biliūno kūryba susijusius žodžius.

**2-a užduotis** – kortelių loto.

Kiekvienai grupei ant suolo padedamos lapelių krūvelės su klausimais ir atsakymais iš J. Biliūno kūrybos. Mokiniai paeiliui traukia klausimus ir į juos atsako, pasitikrina teisingą atsakymą. Atsakymų lape pasižymi, į kuriuos klausimus atsakė teisingai, į kuriuos - ne.

**3-a užduotis –** tekstų koliažas (rungtyniavimas).

Kiekviena grupė gauna keturis J.Biliūno apsakymų sukarpytus tekstus. Grupės nariai per kuo trumpesnį laiką turi sudėti nuoseklų tekstą. Grupė, kuri užduotį atliko greičiausiai, gauna kaupiamąjį tašką.

1. **Įsivertinimas. (5 min.)**

Mokiniai individualiai atlieka įsivertinimo užduotį – įrašo duotame tekste trūkstamus žodžius iš J.Biliūno kūrybos.

1. **Refleksija. (5 min.)**

Mokiniams išdalinami lapeliai su frazėmis, kurias jie turi užbaigti:

Šiandien aš sužinojau, kad...

Man vis dar neaišku...

Grupėje dirbti man sekėsi...

Norėčiau parašyti laišką klasės draugui (vardas),nes...